Foto: Babkok-ranch — quyosh energiyasi bilan to‘liq ta’minlangan Amerikadagi ilk shahar

Bloomberg nashri Floridadagi quyosh batareyalari yordamida to‘liq elektr energiyasi bilan ta’minlangan Babkok-ranch shahrining suratlarini e’lon qildi.

Kirson & Partners kompaniyasi mazkur loyiha haqida birinchi bor 2005-yilda ma’lum qilgandi. Shahar 340 ming quyosh batareyalari yordamida energiya bilan ta’minlangan. Elektr energiyasi nafaqat Babkok-ranchning o‘ziga, balki yaqin atrofdagi tumanlarga ham yetmoqda.

2018-yil boshida shaharga ikkita yangi oila ko‘chib kelgan. Loyiha mualliflari Babkok-ranch hududiga 19,5 mingta uy qurishni va unga 50 ming aholini joylashtirishni rejalashtirgan. Hozircha pudratchilar 100 ta uyni qurish bo‘yicha shartnoma imzolagan.